Kiire hooga kasvav arendaja Liven sihib börsi
Saates on külas kinnisvaraarendaja ja –büroo Liven juht ja üks omanik Andero Laur. Liven sündis 6 aastat tagasi kui Eesti turult lahkus ehitusettevõte Skanska. Toonased kolleegid Andres Aavik, Mihkel Simson ja Andero Laur rajasid siis Liveni. Liveni kinnisvarabüroo on võitnud ka Äripäeva Kinnisvarabüroode TOPi. Läinud nädalal teatas ettevõte kolmest suuremast muutusest - kaasati 3 miljonit eurot investoritelt Andres Järvingult ja Peeter Männilt, OÜ kujundatakse ümber ASiks, ettevõtte nõukogusse hakkavad kuuluma ka Järving ja Mänd. Andero Lauriga tuleb juttu sellest, kuidas need uudised ettevõttel kasvuhoogu annavad, kuidas vau-töötajad ettevõtet kasvatada aitavad, kuidas luua kodusid, mis end ise reklaamivad ning juttu tuleb ka ettevõtte kaugematest eesmärkidest, kus ei puudu ka märksõna „börs“. Saadet juhib Rivo Sarapik.